stovnersamfunnsfag-st1-2a

Senterpartiet er et politisk parti som søker makt for å kunne utvikle et samfunn der frie, selvstendige mennesker, tar ansvar for sitt eget liv, for fellesskapet og for natur og miljø. Frihet for enkeltmennesket er viktig og det er Senterpartiet bevisst på, men samtidig er partiet imot de frie markedskreftene og økonomisk liberalisering. Dette skyldes at partiet ønsker å jevne ut forskjellene i samfunnet. Partiet ønsker også å ta vare på jordkloden og bevare den for fremtidige generasjoner, de er med andre ord opptatt av bærekraftig utvikling. **__Senterpartiets historie __** Senterpartiet ble først stiftet som Norges bondelag i 1920. Bondelaget skulle hjelpe bøndene med å få viljen sin. De ønsket høyere lønn, bedre jord eller mer tilgang til bra jord, men Bondelaget fikk ikke nok støtte hos partiene Høyre og Venstre. I 1921 stiftet Norges bondelag et politisk parti, Bondepartiet. Partiet skulle sørge for at bøndenes saker fikk gjennomslag på Stortinget. Til å begynne med satt to representanter fra Norges bondelag i styret til Bondepartiet, men i 1922 brøt partiet sine bånd til Norges Bondelag og ble et selvstendig parti. Det tilhørte ikke organisasjonen lenger, men kjempet fortsatt for bøndene. Partiet deltok i sitt første valg i 1921. Det fikk 15 % av stemmene og dette sørget for at det ble regnet som et parti i sin første stortingsperiode, noe som er veldig sjeldent i norsk og europeisk historie. Det gode resultatet overrasket også de andre partiene. Partiet fikk flere og flere stemmer og gjorde det ganske bra på 1920- og 1930- tallet. Det var i denne perioden at Bondepartiet befestet sin posisjon som det sterkeste interessepartiet for primærnæringene i landet. På denne tiden ble partiets økonomiske politikk begrunnet som blandingsøkonomi, i likhet med Arbeiderpartiets. Blandingsøkonomi går ut på at privateid- og statlig industri eksisterer side ved side. Arbeiderpartiet og Bondepartiet hadde noe til felles, og derfor slo partiene seg sammen og inngikk et kriseforlik. Dette førte til at Arbeiderpartiet fikk makten, men siden AP fikk stor makt i Stortinget måtte Bondepartiet gå til side. Etter dette tok det lang tid før partiene samarbeidet igjen. I 1931 til 1933 fikk Bondepartiet sin første regjeringsmakt. I 1959 måtte Bondepartiet skifte navn til Norsk folkestyreparti, men det varte ikke lenge og partiet skiftet navn til Senterparti. Partiet var ikke lenger et bondeparti, men et selvstendig parti med en politikk som plasserte dem i politisk sentrum mellom de borgerlige og sosialistene. I 1965 tok senterpartilederen Per Borten regjeringsmakten, og i 1971 måtte han gå av som statsminister fordi han takket nei til EU.
 * Senterpartiet (SP) **

Mellom 1972 – 1993 skjedde det mange forandringer i Senterpartiet. De vedtok en ny prinsippsak, pragmatisk parti, og de satt i både Høyre og Krf. Senterpartiet skilte seg fra høyresiden og dannet en sentrumsblokk mellom de borgerlige og sosialistene i den norske politikken. Senterpartiet begynte å bli større og større. Partiet fikk regjeringsmakten igjen i 1972, og dette skyldes at de var imot EU. Senterpartiet slo seg sammen med Krf og Venstre med Kjell Magne Bondevik som statsminister. Nå har Senterpartiet skilt lag med dem og dannet den rødgrønne regjeringen sammen med SV og AP. Lederen for partiet er Liv Signe Navarsete, og har vært det siden 2009. **__Senterpartiet – ideologi: __** Senterpartiet (SP) er et parti som tilhører verken høyre- eller venstresiden i norsk politikk, det er et sentrumsparti. Partiet blander ulike elementer fra både høyre- og venstresiden og dette har ført til den litt spesielle plasseringen. Senterpartiet tilhører heller ikke en bestemt ideologi, men har tatt til seg viktige verdier fra ulike ideologier. Mennesket og dets frihet er i sentrum slik som i liberalismen, men samtidig er staten til stede slik som i sosialismen. Partiet ønsker større frihet for individet, men ikke på bekostning av statens makt. De ønsker at staten skal styre markedet, men samtidig vil de styrke individets rettigheter og dets deltakelse i styringen av landet. SP ønsker med andre ord et folkestyre hvor befolkningen er mer involvert. De vil også ha mindre avstand mellom de som styrer og de som blir styrt, for på denne måten kan de som blir direkte berørt få si hva de mener om en sak. Partiet er også opptatt av en bærekraftig utvikling innenfor bondestanden og ivaretar deres interesser. I tillegg ønsker SP en mer rettferdig tildeling av statlige arbeidsplasser. De vil ta hele Norge i bruk slik at alle deler av landet skal ha et næringsliv i utvikling. På denne måten kan alle ha like muligheter innenfor arbeid, utdanning og ingen vil bli nødt til å flytte til et annet distrikt på grunn av få valgmuligheter innen arbeid, utdanning osv.

**__Senterpartiet – velgergruppen: __** Senterpartiet vektlegger miljøet og jordbruket i Norge, og dette gjenspeiler seg i velgergruppen. Bønder og fiskere utgjør hele 26 % av velgergruppen til SP, og dette skyldes at partiet ivaretar deres interesser. Senterpartiet ønsker også, i likhet med mange andre partier, å jevne ut forskjellene i samfunnet og dette får arbeidere, som utgjør 24 % av partiets velgergruppe, til å stemme på dem. Offentlige funksjonærer utgjør også en stor del av velgergruppen til SP. Offentlige funksjonærer er folk som jobber i det offentlige f.eks. lærere, leger, og 25 % av velgergruppen til Senterpartiet består av dem. Årsaken til at de stemmer SP er at partiet ønsker å satse på det offentlige og styrke det. Når det gjelder hvilken aldersgruppe som stemmer SP, er ca. 50 % av partiets velgere mellom 51 – 79 år. Dette skyldes at partiet fokuserer på eldreomsorg og ønsker å forbedre den. **__Kjernesaker: __** Senterpartiet har vært imot EU helt siden den første folkeavstemningen i 1972. Partiet mener at et medlemskap i EU vil føre til at Norge mister retten til å bestemme over sine egne ressurser og sin egen utvikling, med andre ord retten til nasjonal selvråderett. Partiet ble stiftet med et hovedformål, og det var å kjempe bøndenes sak. Et medlemskap vil føre til at norske varer blir utkonkurrert av billigere varer fra andre medlemsland, noe som er negativt for primærnæringene i landet. Dette strider med verdigrunnlaget i partiets politikk.
 * EU: **

**Distriktspolitikk: ** Distriktspolitikken er også en av kjernesakene til partiet. Distriktspolitikken går ut på at man satser på utbygging av deler av landet der det ikke bor så mange mennesker og som ikke er like utviklet som byene. Dette gjør man for at alle skal ha like muligheter uansett hvor de bor, og for at fraflyttingen fra distriktene blir mindre.

**__<span style="font-family: 'Times New Roman','serif'; font-size: 12pt; line-height: 115%;">Kilder: __** [] [] [] []